**ΑΣΚΗΣΗ 4**

**1**

Από τα συγκεκριμένα δεδομένα δεν προκύπτουν ελάχιστα ζεύγη για του φθόγγους [m] και [ɱ]. Συνεπώς οι φθόγγοι δεν έχουν διαφοροποιητική αξία στην ιταλική γλώσσα και δεν αποτελούν ξεχωριστά φωνήματα αλλά αιιά φωνητικές παραλλαγές (αλλόφωνα) του φωνήματος /m/, τα οποία βρίσκονται σε συμπληρωματική κατανομή. Συγκεκριμένα, το αλλόφωνο [ɱ] απαντά πριν από τα τριβόμενα χειλοδοντικά σύμφωνα [f] και [v], ενώ σε κάθε άλλη περίπτωση χρησιμοποιείται το αλλόφωνο [m].

**2**

Οι στιγμιαίοι άηχοι φθόγγοι [p] (διχειλικό), [t] (φατνιακό), [k] (υπερωικό) μετατρέπονται στους αντίστοιχους ως προς τον τόπο άρθρωσης στιγμιαίους ηχηρούς [b] (διχειλικό), [d] (φατνιακό), [g] (υπερωικό) όταν προηγείται το έρρινο /n/ (το οποίο, ως έρρινο, είναι ηχηρό). Επομένως, παρατηρούμε το φαινόμενο της αφομοίωσης και μάλιστα της εμμένουσας αφομοίωσης καθώς το φώνημα που ακολουθεί (π.χ. το [p]) αφομοιώνεται ως προς ένα χαρακτηριστικό (την ηχηρότητα) του φωνήματος που προηγείται (του /n/).

**3**

Από τα συγκεκριμένα δεδομένα δεν προκύπτουν ελάχιστα ζεύγη για τους φθόγγους [s] και [t]. Συνεπώς οι φθόγγοι αυτοί δεν έχουν διαφοροποιητική αξία στην γλώσσα Tongan και δεν αποτελούν διακριτά φωνήματα, αλλά αλλόφωνα (φωνητικές παραλλαγές) του φωνήματος /t/, που βρίσκονται σε συμπληρωματική κατανομή. Συγκεκριμένα, το [s] απαντά πριν από το πρόσθιο [i], ενώ το [t] σε όλα τα υπόλοιπα περιβάλλοντα.